b'\n_START_ARTICLE_\nPobo\xc4\x8dni grad\n_START_PARAGRAPH_\nPobo\xc4\x8dni grad je srednjeve\xc5\xa1ki grad, ki le\xc5\xbei na pobo\xc4\x8dju hriba, a pod njegovim vrhom. Je neke vrste vi\xc5\xa1inski grad. Tip stavbe je nastal v drugi polovici 11. stoletja._NEWLINE_Gradovi te vrste so \xc5\xa1e posebej dovzetni za napade od zgornje strani, zato so pogosto \xc5\xa1e posebej za\xc5\xa1\xc4\x8ditena z obzidjem ali bergfridom, pogosto s kombinacijo obeh pasivnih obrambnih struktur._NEWLINE_Prednost pobo\xc4\x8dnega gradu je bila precej ni\xc5\xbeja globina za izkop vodnjaka. \xc5\xa0e posebej je gradnja grajskih vodnjakov je bila dobro premi\xc5\xa1ljena v \xc5\xa1tevilnih gradovih, \xc4\x8deprav najdra\xc5\xbeji in najbolj dolgo\xc4\x8dasen del grajske stavbe. Zato se je oskrba z vodo pogosto vr\xc5\xa1ila s pomo\xc4\x8djo oslov kot transportnih \xc5\xbeivali po posebej za to zgrajeni oslovski poti._NEWLINE_V nem\xc5\xa1kem sredogorju so \xc5\xa1tevilni pobo\xc4\x8dni gradovi, zlasti ob potokih in re\xc4\x8dnih dolinah, kot je primer v srednjem toku Rena. Pogosto so zgrajeni kot carinski gradovi in so postavljeni v bli\xc5\xbeini trgovskih poti. Skupno vsem tem vrstam gradov je razli\xc4\x8dnost v postavitvi gradu zaradi topografskega polo\xc5\xbeaja. Ker so imeli ogromne strate\xc5\xa1ke slabosti zaradi mo\xc5\xbenega napada na gorski strani, jih je manj kot 1% od vseh. _NEWLINE_Ker so imeli tovrstni gradovi obi\xc4\x8dajno dobro vidljivost z drugimi gradovi na drugi strani pobo\xc4\x8dja, so bili uporabljeni za nadzor in spremljanje gibanja ob posebnih prometnih poteh. _NEWLINE_Primeri pobo\xc4\x8dnih gradov so grad Katz, Sankt Goarshausen, grad Ehrenfels v R\xc3\xbcdesheimu in Rietburg pri Rhodtu na Pfal\xc5\xa1kem.'